شەفەق
نیوز/ حەشد وەرگەی لە دیالە، ئمڕوو سێشەممە، دووارە وازکردن ری موقدادیە – خانەقین
راگەیان، دویای بەسیانی وە ناڕەزایی لەبان دەرکەفتن مووچەیلیان ئەرا زیاتر لە ٨ ساڵ،
دویای دڵنیاکردن حکومەتی وە مسۆگەرکردن داوایان لە بوودجەگە.
سەرچەوەیگ
لە حەشد ئەئیمەت بەقیع سەروە وەزارەت وەرگری ئەرا ئاژانس شەفەق نیوز وت: ناڕەزایل حەشد
وەرگری و لایەنگرەیلی دووارە ری موقدادیە 
- خانەقین واز کردن،  و چادرەیل مانگگردن
لاوردن، و لەو شوینەیلە کیشانەو، دویای دڵنیاکردن حکومەتی و ئەمنی وە داناین مووچەیلیان
لە یاسای بوودجەی هاتگ.
سەرچەوەگە
وتیش: شاندیگ ئەمنی وحکومەتی پەیمان وە حەشد وەرگری دا ک وەگەرد بڕیارداین بوودجەی
هاتگ مووچەیلیان خەرج کریەێد و و فەرمی لەناوی دانریەن، و دیاری کرد ک ناڕەزاییەگە
مرۆیی وشەرعیە وداوای سەرچەوەی ژیان ئەرا هەزاران ئەندام قوربانیدەر کەێد لە روی رخبەرترین
سەنگەرەیل تیرۆر لە دەورگرد موقدادیە نزیک تەپەیل حەمرین.
